Dialuna atardi n'e crusada di Ponton net na altura di Wema a sosode un accidente pa falta di no a duna preferencia y un total di tres auto tabata envolvi. Un Mg, getz y un lancer tabata envolvi. Chauffeur di e getz a subi e crusada unda e auto cora MG a dal den su banda y consecuencia e getz a dal contra di un lancer cu tabata pariba pariba.
Debi n'e impacto tabatin persona levemente herida, polis di trafico y ambulance a presenta di biaha n'e sitio. Paramedico a brinda asistencia na esnan envolvi. Na final e autonan a keda kita fo'i caminda.